Kommissionens forordning (EF) nr. 1096/2001

af 5. juni 2001

som ændring af forordning (EF) nr. 1143/98, (EF) nr. 1081/1999, (EF) nr. 1128/1999 og (EF) nr. 1247/1999 vedrørende oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 32, stk. 1,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(2), særlig artikel 1, stk. 1, og

ud fra følgende betraftninger:

(1) Følgende forordninger fastsætter regler for forvaltning af toldkontingenter for levende kvæg:

- Kommissionens forordning (EF) nr. 1143/98 af 2. juni 1998 om gennemførelsesbestemmelser for et toldkontingent for køer og kvier af bestemte bjergracer, ikke bestemt til slagtning, med oprindelse i bestemte tredjelande og om ændring af forordning (EF) nr. 1012/98(3), ændret ved forordning (EF) nr. 1081/1999(4)

- Kommissionens forordning (EF) nr. 1081/1999 af 26. maj 1999 om åbning og forvaltning af EF-toldkontingenter for import af tyre, køer og kvier af bestemte alpine racer og bjergracer, ikke bestemt til slagtning, om ophævelse af forordning (EF) nr. 1012/98 og om ændring af forordning (EF) nr. 1143/98

- Kommissionens forordning (EF) nr. 1128/1999 af 28. maj 1999 om fastsættelse af gennemførelsesbestemmelser for et toldkontingent for kalve på ikke over 80 kg med oprindelse i visse tredjelande(5), ændret ved forordning (EF) nr. 2857/2000(6)

- Kommissionens forordning (EF) nr. 1247/1999 af 16. juni 1999 om gennemførelsesbestemmelser for et toldkontingent for levende kvæg af en vægt på 80 til 300 kg med oprindelse i bestemte tredjelande(7), ændret ved forordning (EF) nr. 2857/2000.

(2) Ved fordelingen af toldkontingenterne bør metoden i artikel 32, stk. 2, tredje led, i forordning (EF) nr. 1254/1999 anvendes, uden at det medfører forskelsbehandling af de berørte erhvervsdrivende. Adgangen til de pågældende kontingenter bør derfor udvides for de såkaldte nye importører.

(3) Antallet af nye importører, der indgiver ansøgning i forbindelse med bestemte toldkontingenter, er stærkt stigende. Adgangskriteriet bør derfor strammes for så vidt angår samhandelen med levende dyr.

(4) BSE- og mund- og klovesygekrisen har medført forstyrrelser i samhandelen med dyr. Derfor bør der fastsættes referenceperioder, der slutter, før kriserne opstod, både for de traditionelle og de nye importører.

(5) For at undgå spekulation:

- bør der fastsættes en sikkerhedsstillelse i forbindelse med importrettigheder

- bør licenser ikke kunne overdrages.

(6) For at forpligte importørerne til at ansøge, om importlicenser for alle de importrettigheder, de har fået tildelt, bør det fastsættes, at denne forpligtelse er et primært krav efter Kommissionens forordning (EØF) nr. 2220/85 af 22. juli 1985 om fælles gennemførelsesbestemmelser for ordningen for sikkerhedsstillelse for landbrugsprodukter(8), senest ændret ved forordning (EF) nr. 1932/1999(9).

(7) Det er derfor nødvendigt at ændre bestemmelserne i de forordninger, som er nævnt i betragtning 1.

(8) Under hensyntagen til fristerne for indgivelse af ansøgninger om importrettigheder bør denne forordning træde i kraft straks.

(9) Forvaltningskomitéen for Oksekød har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1143/98 foretages følgende ændringer:

1) Artikel 2, stk. 1, affattes således: "1. Det i artikel 1, stk. 1, nævnte kontingent opdeles i to dele, der udgør henholdsvis 70 %, dvs. 4900 dyr, og 30 %, dvs. 2100 dyr.

a) Første del på 70 % fordeles mellem importører i EF, der kan godtgøre, at de har importeret dyr under det kontingent, der har løbenummer 09.4563, i 36 måneder forud for det pågældende importår.

Medlemsstaterne kan dog som referencemængde godkende importrettigheder for foregående importår, som ikke er blevet tildelt som følge af en administrativ fejl begået af det nationale organ, men som importøren har ret til.

b) Anden del på 30 % forbeholdes importører, der kan godtgøre, at de har importeret mindst 75 stk. levende kvæg henhørende under KN-kode 0102 fra tredjelande i de måneder forud for det pågældende importår.

For importåret 1. juli 2001 til 30. juni 2002 går referenceperioden i litra a), første afsnit, dog fra den 1. juli 1997 til den 30. juni 2000 og referenceperioden i litra b) fra den 1. juli 1999 til den 30. juni 2000."

2) Følgende indsættes som artikel 5a: "Artikel 5a

1. Der fastsættes en sikkerhedsstillelse for importrettigheder på 3 EUR pr. dyr. Den skal stilles hos myndighederne sammen med ansøgningen om importrettigheder.

2. Der skal ansøges om importlicenser for den tildelte mængde. Denne forpligtelse er et primært krav efter artikel 20, stk. 2, i forordning (EØF) nr. 2220/85.

3. Hvis Kommissionens afgørelse om tildeling i henhold til artikel 5 resulterer i, at der fastsættes en procentvis nedsættelse, frigives sikkerhedsstillelsen for differencen mellem de importrettigheder, der er ansøgt om, og de tildelte rettigheder."

3) I artikel 6 indsættes som stk. 7: "7. Uanset artikel 9, stk. 1, i Kommissionens forordning (EF) nr. 1291/2000(10) kan importlicenser, der er udstedt i medfør af nærværende forordning, ikke overdrages, og de kan kun give adgang til toldkontingentet, hvis de er udstedt på de samme navne som dem, der står i de angivelser om overgang til fri omsætning, der ledsager dem."

Artikel 2

I forordning (EF) nr. 1081/1999 foretages følgende ændringer:

1) Artikel 2, stk. 1, affattes således: "1. De to kontingentmængder, der er nævnt i artikel 1, stk. 1, deles i to dele, der udgør henholdsvis 70 %, dvs. 3500 dyr, og 30 %, dvs. 1500 dyr.

a) Første del af hver kontingentmængde på 70 % fordeles mellem importører i EF, som kan godtgøre, at de har importeret dyr, der er omfattet af kontingenter med løbenummer 09.0001 og/eller 09.0003, i 36 måneder forud for det pågældende importår.

Medlemsstaterne kan dog som referencemængde godkende importrettigheder for foregående importår, som ikke er blevet tildelt som følge af en administrativ fejl begået af det nationale organ, men som importøren har ret til.

b) Anden del af hver kontingentmængde på 30 % forbeholdes importører, der kan godtgøre, at de i tolv måneder forud for det pågældende importår har importeret mindst 75 stk. levende kvæg henhørende under KN-kode 0102 fra tredjelande.

For importåret 1. juli 2001 til 30. juni 2002 går referenceperioden i litra a), første afsnit, dog fra den 1. juli 1997 til den 30. juni 2000 og referenceperioden i litra b) fra den 1. juli 1999 til den 30. juni 2000."

2) Følgende indsættes som artikel 5a: "Artikel 5a

1. Der fastsættes en sikkerhedsstillelse for importrettigheder på 3 EUR pr. dyr. Den skal stilles hos myndighederne sammen med ansøgningen om importrettigheder.

2. Der skal ansøges om importlicenser for den tildelte mængde. Denne forpligtelse er et primært krav efter artikel 20, stk. 2, i forordning (EØF) nr. 2220/85.

3. Hvis Kommissionens afgørelse om tildeling i henhold til artikel 5 resulterer i, at der fastsættes en procentvis nedsættelse, frigives sikkerhedsstillelsen for differencen mellem de importrettigheder, der er ansøgt om, og de tildelte rettigheder."

Artikel 3

I forordning (EF) nr. 1128/1999 foretages følgende ændringer:

1) I artikel 2, stk. 3, indsættes følgende afsnit: "For importåret 1. juli 2001 til 30. juni 2002 går referenceperioden i litra a), første afsnit, dog fra den 1. juli 1997 til den 30. juni 2000 og referenceperioden i litra b) fra den 1. juli 1999 til den 30. juni 2000."

2) Artikel 4, stk. 2, første afsnit, affattes således: "Med henblik på anvendelsen af artikel 2, stk. 3, litra a), første afsnit, skal de erhvervsdrivende indgive ansøgning om importrettigheder ledsaget af det i artikel 2, stk. 6, omhandlede bevis til myndighederne senest den 21. juni forud for det pågældende importår."

3) Artikel 4, stk. 3, affattes således: "3. Med henblik på, anvendelsen af artikel 2, stk. 3, litra b), skal de erhvervsdrivende indgive ansøgning om importrettigheder ledsaget af det i artikel 2, stk. 6, omhandlede bevis til myndighederne senest den 21. juni forud for det pågældende importår.

Der kan kun indgives én ansøgning pr. erhvervsdrivende. Hvis en erhvervsdrivende indgiver flere ansøgninger, tages ingen af dem i betragtning. En ansøgning om importrettigheder må ikke overstige 10 % af antallet af disponible dyr.

Efter kontrol af de forelagte dokumenter meddeler medlemsstaterne Kommissionen listen over ansøgere og antal dyr, der er ansøgt om senest den tiende arbejdsdag efter udgangen af perioden for indgivelse af ansøgninger."

4) Følgende indsættes som artikel 5a: "Artikel 5a

1. Der fastsættes en sikkerhedsstillelse for importrettigheder på 3 EUR pr. dyr. Den skal stilles hos myndighederne sammen med ansøgningen om importrettigheder.

2. Der skal ansøges om importlicenser for den tildelte mængde. Denne forpligtelse er et primært krav efter artikel 20, stk. 2, i forordning (EØF) nr. 2220/85.

3. Hvis Kommissionens afgørelse om tildeling i henhold til artikel 5 resulterer i, at der fastsættes en procentvis nedsættelse, frigives sikkerhedsstillelsen for differencen mellem de importrettigheder, der er ansøgt om, og de tildelte rettigheder."

5) I artikel 6 indsættes som stk. 8: "8. Uanset artikel 9, stk. 1, i Kommissionens forordning (EF) nr. 1291/2000(11) kan importlicenser, der er udstedt i medfør af nærværende forordning, ikke overdrages, og de kan kun give adgang til toldkontingentet, hvis de er udstedt på de samme navne som dem, der står i de angivelser om overgang til fri omsætning, der ledsager dem."

Artikel 4

I forordning (EF) nr. 1247/1999 foretages følgende ændringer:

1) Artikel 2, stk. 1, affattes således: "1. For at få del i det i artikel 1 nævnte kontingent kræves det, at licensansøgeren er en fysisk eller juridisk person, som på tidspunktet for indgivelsen af ansøgningen på en for medlemsstatens myndigheder tilfredsstillende måde kan godtgøre, at han i de 12 måneder forud for det pågældende importår har importeret og/eller eksporteret mindst 75 dyr henhørende under KN-kode 0102 90. Ansøgeren skal være registreret i en medlemsstats momsregister.

For importåret 1. juli 2001 til 30. juni 2002 går referenceperioden i første afsnit dog fra den 1. juli 1999 til den 30. juni 2000."

2) Følgende indsættes som artikel 4a: "Artikel 4a

1. Der fastsættes en sikkerhedsstillelse for importrettigheder på 3 EUR pr. dyr. Den skal stilles hos myndighederne sammen med ansøgningen om importrettigheder.

2. Der skal ansøges om importlicenser for den tildelte mængde. Denne forpligtelse er et primært krav efter artikel 20, stk. 2, i forordning (EØF) nr. 2220/85.

3. Hvis Kommissionens afgørelse om tildeling i henhold til artikel 4 resulterer i, at der fastsættes en procentvis nedsættelse, frigives sikkerhedsstillelsen for differencen mellem de importrettigheder, der er ansøgt om, og de tildelte rettigheder."

3) I artikel 5 indsættes som stk. 8: "8. Uanset artikel 9, stk. 1, i forordning (EF) nr. 1291/2000 kan importlicenser, der er udstedt i medfør af nærværende forordning, ikke overdrages, og de kan kun give adgang til toldkontingentet, hvis de er udstedt på de samme navne som dem, der står i de angivelser om overgang til fri omsætning, der ledsager dem."

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 146 af 20.6.1996, s. 1.

(3) EFT L 159 af 3.6.1998, s. 14.

(4) EFT L 131 af 27.5.1999, s. 15.

(5) EFT L 135 af 29.5.1999, s. 50.

(6) EFT L 332 af 28.12.2000, s. 55.

(7) EFT L 150 af 17.6.1999, s. 18.

(8) EFT L 205 af 3.8.1985, s. 5.

(9) EFT L 240 af 10.9.1999, s. 11.

(10) EFT L 152 af 24.6.2000, s. 1.

(11) EFT L 152 af 24.6.2000, s. 1.